Cyber-shot felhasználói útmutató
Nyomtatás
Legfelső oldal > Fényképezés > A felvételi üzemmód (FELV. ümód) beállításai > Kézi expozíció

## Kézi expozíció

BULB
Kézi korrekció
Lehet tetszőleges expozíciós beállításokat is használni, kézzel megadott zársebességgel és rekesznyílással.

1. Állítsa az üzemmódtárcsát (Kézi expozíció) állásba.

1. A vezérlőtárcsa elfordításával módosíthatja a zársebességet, a rekeszállító gyűrű elforgatásával választhatja ki a kívánt rekesznyílást (F értéket).

- Válasszon zársebességet 1/4000* másodperc és 30 másodperc között. [BULB] üzemmódban is fényképezhet.

* F5,6 vagy nagyobb rekesznyílás értéknél. A legnagyobb zársebesség F2,0-nál 1/2000 másodperc.

1. A kép elkészítéséhez nyomja meg az exponálógombot.

A zársebesség és a rekesznyílás (F érték) beállítása
A beállított érték és a fényképezőgép által meghatározott helyes expozíciós beállítások közötti különbség egy kézi fénymérés értékként (MM) jelenik meg a képernyőn.
A: Zársebesség érték
B: Rekesznyílás érték
C: Kézi fénymérés (MM)

- Ha az expozíciós értéket a + irányba módosítja, a képek világosabbá válnak; ha a – irányba módosítja, a képek sötétebbé válnak. A „0” a fényképezőgép által meghatározott helyes expozíciót jelzi.

- Ha a zársebesség 0,4 másodperc vagy hosszabb, a zársebesség értéke mögött [”] látható, például 0,4”.

- Ha a zársebességet alacsonyabbra állítja be, a remegés hatásainak megelőzésére állvány használata javasolt.

- Kis zársebesség esetén az adatok feldolgozása tovább tart.

Megjegyzések

- Ha [Kézi expozíció] üzemmódban az [ISO] beállítása [ISO AUTO], az ISO-érzékenység automatikusan módosul a beállított zársebességnek és rekesznyílásnak (F érték) megfelelő expozíció elérése érdekében.

- Ha a beállítások megadása után sem megfelelő az expozíció, a képernyőn villognak a beállítási érték jelzések. Ilyen körülmények között lehet fényképezni, de ajánlott az expozíció újbóli beállítása.

### BULB

A hosszú expozíció szellemképes felvételt eredményezhet. A [BULB] megfelelő fénycsíkok, például tűzijáték fényképezéséhez.

- A fényképezőgép kompatibilis az ISO 6053 szabvány szerinti kábeles távkioldással.

1. Állítsa az üzemmódtárcsát (Kézi expozíció) állásba.

1. A vezérlőtárcsát forgassa balra, hogy megjelenjen a [BULB] jelzés.

1. A rekeszállító gyűrű elforgatásával válassza ki a kívánt rekesznyílást (F értéket).

1. A fókusz beállításához nyomja meg félig az exponálógombot.

1. Nyomja félig le, és tartsa lenyomva az exponálógombot a fényképezés időtartamára.

A zár addig marad nyitva, ameddig az exponálógomb lenyomva marad.
Megjegyzések

- Mivel kis zársebesség esetén a fényképezőgép beremegése gyakrabban előfordul, állvány használata ajánlott.

- Minél hosszabb az expozíciós idő, annál feltűnőbb a képen a zaj.

- Fényképezés után a zajcsökkentés (Hosszú exp.z.cs) feldolgozása annyi ideig tart, ameddig a zár nyitva volt. A zajcsökkentés feldolgozása közben nem készíthet újabb felvételeket.

- Ha aktív a [Mosoly exponálás] vagy az [Auto. HDR] funkció, illetve ha a [Kép effektus] beállítása [HDR kép] vagy [Gazdag Tónus Mono], a zársebességet nem lehet [BULB] értékre állítani.

- Ha a [Kép effektus] beállítása [Mosoly exponálás], [Auto. HDR], [HDR kép] vagy [Gazdag Tónus Mono], és a zársebesség beállítása [BULB], a zársebességet a készülék ideiglenesen 30 másodpercre állítja be.

### Kézi korrekció

Módosíthatja a rekesznyílás (F érték) és a zársebesség kombinációját a beállított expozíció megtartása mellett.

1. Tartsa lenyomva az AEL gombot, és a rekeszállító gyűrű elforgatásával válassza ki a rekesznyílás (F érték) és a zársebesség kívánt kombinációját.

Kapcsolódó témakörök
Bizonyos felvételi üzemmódokban nem elérhető funkciók
A fényképezés menü elemei bizonyos felvételi üzemmódokban nem érhetők el
Vissza a tetejére